Παγκόσμιο Κύπελλο Ποδοσφαίρου 1978

Το Παγκόσμιο Κύπελλο του 1978 ήταν η 11η διοργάνωση και διεξάχθηκε στην Αργεντινή από την 1η Ιουνίου μέχρι τις 25 Ιουνίου. Το τρόπαιο το κατέκτησε η οικοδέσποινα Αργεντινή που νίκησε στον τελικό της διοργάνωσης την Ολλανδία με 3-1 στην παράταση. Ήταν η πρώτη κατάκτηση για την Αργεντινή και η 5η κατάκτηση τροπαίου από χώρα που διοργανώνει τους αγώνες. Επίσης, ήταν το πρώτο Παγκόσμιο Κύπελλο Ποδοσφαίρου που μεταδόθηκε έγχρωμο στην Ελλάδα.

Η πρωτιά της Αργεντινής προέκυψε με αμφισβητούμενο τρόπο. Ισοβάθμησε με τη Βραζιλία και κατέκτησε την πρώτη θέση στο δεύτερη φάση των ομίλων, με το κριτήριο των περισσότερων γκολ. Παίζοντας πάντα τελευταία γνώριζε το αποτέλεσμα της Βραζιλίας (3-1 την Πολωνία) και φιλοδώρησε με «εξάρα» το Περού, που δεν ήταν  τυχαία ομάδα. Το 6-0 της Αργεντινής θεωρείται ένα από τα μεγάλα ποδοσφαιρικά “σκάνδαλα” και ώθησε τη FIFA να αλλάξει τον κανονισμό διεξαγωγής των αγώνων των Παγκοσμίων Κύπελλων.

Επιλογή διοργανωτή 

Η απόφαση για τον οικοδεσπότη του Παγκοσμίου Κυπέλλου 1978 πάρθηκε στις 6 Ιουλίου 1966, 12 χρόνια πριν την πραγματοποίηση των αγώνων. Ο λόγος ήταν ότι αποφασίστηκε τότε η επιλογή διοργανωτή και για τα Μουντιάλ του 1982 και του 1974. Υποψήφιοι για τις διοργάνωση του 1978 ήταν το Μεξικό και η Αργεντινή. Λόγω του ότι το Μεξικό ανάλαβε τη διοργάνωση του 1970, τη διοργάνωση του 1978 ανάλαβε η Αργεντινή χωρίς άλλον υποψήφιο. Υπήρξαν αντιδράσεις λόγω του δικτατορικού καθεστώτος που είχε επιβληθεί στην Αργεντινή από το 1976, κυρίως από τις ευρωπαϊκές χώρες που πίεσαν τον πρόεδρο της FIFA, Ζοάο Χαβελάνζε, να πάρει την διοργάνωση από την Αργεντινή και να την δώσει στη Βραζιλία. Πολλές χώρες μάλιστα απειλούσαν να μποϊκοτάρουν την διοργάνωση, αλλά τελικά το τουρνουά διοργανώθηκε κανονικά. Ο επικεφαλής της χούντας Χόρχε Ραφαέλ Βιδέλα δεν ήταν φίλαθλος του ποδοσφαίρου, αλλά ήθελε όσο τίποτα άλλο το Παγκόσμιο Κύπελλο για να το χρησιμοποιήσει ως όργανο προπαγάνδας τόσο μέσα στη χώρα (η οποία είχε αρχίσει να βρίσκεται σε κρίση εκείνη τη δεκαετία), όσο και έξω από τα σύνορα.

Προκριματικά 

Στα προκριματικά του Παγκοσμίου Κυπέλλου 1978 συμμετείχαν 107 εθνικές ομάδες και διαγωνίστηκαν για τις 16 θέσεις που δόθηκαν για την τελική φάση του Παγκοσμίου Κυπέλλου. Οι 2 από τις 16 θέσεις καλύφθηκαν από την προηγούμενή νικήτρια Δυτική Γερμανία και την διοργανώτρια Αργεντινή. Έκπληξη προκάλεσαν ο αποκλεισμός της Αγγλίας, της Σοβιετικής Ένωσης, της Γιουγκοσλαβίας, του Βελγίου, της Βουλγαρίας και της πρωταθλήτριας Ευρώπης Τσεχοσλοβακίας. Για πρώτη φορά στην διοργάνωση συμμετείχαν το Ιράν και η Τυνησία.

Οι ομάδες 

Οι 16 ομάδες που εξασφάλισαν την συμμετοχή τους στην τελική φάση του Μουντιάλ 1978 ήταν οι εξής:

Στάδια 

Για την τελική φάση χρησιμοποιήθηκαν τα εξής 6 στάδια

Διαιτητές

Φάση Ομίλων 
Όλες οι ώρες που αναγράφονται είναι οι τοπικές ώρες Αργεντινής UTC -3

1η Φάση Ομίλων

1ος Όμιλος

2ος Όμιλος

3ος Όμιλος

4ος Όμιλος

2η Φάση Ομίλων

1ος Όμιλος

2ος Όμιλος

Μικρός Τελικός

Τελικός Παγκοσμίου Κυπέλλου 1978

Βραβεία

Σκόρερ 
6 τέρματα
  Μάριο Κέμπες 

5 τέρματα
  Ρομπ Ρένσενμπρινκ 
  Τεόφιλο Κουμπίγιας

4 τέρματα
  Λεοπόλδο Λούκε
  Χανς Κρανκλ

Παραπομπές

Εξωτερικοί σύνδεσμοι 

 Μουντιάλ 1978 - Αργεντινή
 Το σκοτεινό Μουντιάλ της Αργεντινής 

 
Π